Trend macabru pe TikTok: tinerii pretind că au murit în lagăr în timpul Holocaustului.
O modă macabră a apărut pe Tik Tok: oameni care pretind că au murit în lagăr. Tineri machiați povestesc cum au fost torturați și omorâți la Auschwitz. Noua modă e criticată de comunitatea evreiască și de urmașii victimelor reale.
Holocaustul a devenit un trend pe Tik Tok! Asta știu copiii din ziua de azi despre cel mai mare genocid din istorie. În goana după vizualizări, tineri născuți la 60 de ani de la terminarea războiului își desenează arsuri și vânătăi pe față și povestesc cum au fost omorâți de naziști. Totul în numele conștientizării, deși nimeni nu s-a plâns că tragedia Holocaustului nu este promovată suficient. Tinerii care pretind că sunt îngeri care au murit în lagărele naziste sunt criticați de comunitatea evreiască pentru că duc în derizoriu una din marile tragedii ale omenirii.